CELEX: 62017TN0147
Language: sk
Date: 2017-03-02 00:00:00
Title: Vec T-147/17: Žaloba podaná 2. marca 2017 – Anastassopoulos a i./Rada a Komisia

26.6.2017   
            
            
               SK
            
            
               Úradný vestník Európskej únie
            
            
               C 202/20
            
         Žaloba podaná 2. marca 2017 – Anastassopoulos a i./Rada a Komisia
   (Vec T-147/17)
   (2017/C 202/34)
   Jazyk konania: francúzština
   
      Účastníci konania
   
   
      Žalobcovia: Nikolaos Anastassopoulos (Nea Erythrea, Grécko), Aristeidis Anastassopoulos (Nea Erythrea), Alexia Anastassopoulos (Nea Erythrea), Maria-Myrto Anastassopoulos (Nea Erythrea), Sophie Velliou (Kifissia, Grécko) (v zastúpení: K. Floros a M. Meng-Papantoni, advokáti)
   
      Žalované: Rada Európskej únie a Európska komisia
   
      Návrhy
   
   Žalobcovia navrhujú, aby Všeobecný súd:
   
               —
            
            
               vyhlásil túto žalobu za prípustnú a dôvodnú,
            
         
               —
            
            
               vyhovel ich návrhom na náhradu škody a priznal prvému žalobcovi sumu 123 442 eur, a každému z troch nasledujúcich žalobcov sumu 61 721 eur a piatemu žalobcovi sumu 120 900 eur alebo subsidiárne jednotlivo sumy 38 227,20 eura, 19 107,60 eura a 37 440 eur, v každom prípade zvýšené o úroky z omeškania,
            
         
               —
            
            
               zaviazal žalované na náhradu trov konania bez ohľadu na výsledok sporu.
            
         
      Dôvody a hlavné tvrdenia
   
   Na podporu svojej žaloby žalobcovia poukazujú na porušenie základnej zásady zákazu diskriminácie v rozsahu, v akom požaduje, aby sa s rozdielnymi situáciami zaobchádzalo rozdielne, ako aj článku 21 Charty základných práv Európskej únie (ďalej len „Charta“), ktorý konkretizuje túto zásadu.
   S poukázaním na významné finančné straty v dôsledku uplatnenia zákona 4050/12, nazývaného tiež „PSI“ (Private Sector Investment) na ich štátne dlhopisy tvrdia, že sa s nimi zaobchádzalo rovnako [vrátane rovnakej úrovne úrovne haircut-u (zníženia hodnoty)] ako s právnickými osobami, najmä bankami a špecializovanými fondmi, a to napriek zásadným rozdielom medzi nimi.
   Zodpovednosť za túto situáciu pripisujú Predsedovi Euroskupiny a/alebo Euroskupine ako takej, ktorí zakázali nielen vyňatie fyzických osôb z haircut-u, ale aj akékoľvek neskoršie kompenzačné opatrenie, ako aj Komisii, ktorá poskytla svoj súhlas s takýmto porušením vyššie uvedenej zásady a článku 21 Charty napriek povinnosti, ktorú jej ukladá článok 17 ZEÚ v zmysle výkladu poskytnutého rozsudkom z 20. septembra 2016, Ledra Advertising a i./Komisia a BCE (C-8/15 P až C-10/15 P, EU:C:2016:701).